Selle nädala uudistes:
Lugu Vana Testamendi saamisest ja säilitamisest.
CBNi filmid, ‘Jumala häälekandjad’.
Täna rändame ajas üle 2000 aasta tagasi ja asume jahtima Piibli aardeid,
harutades lahti ühe vaskrullraamatu saladusi.
Ja:
Näeme muistse tuha elluäratamist,
leiame uusi vastuseid Surnumere rullraamatute mõistatusele
ning räägime ühe dokfilmi loojaga.
Tere saatesse! Olen Wendy Griffith.
Piibel on ajaloo mõjukaim raamat, aga kuidas ta saadi?
CBNi Filmide viimases dokfilmis
Jumala häälekandjad: Vana Testamendi lugu,
uuritakse Piibli saamislugu.
Alustame sellest, et avastati 2000-aastane aardekaart,
mis näitab peidikuid kulla ja hõbedaga 3 miljardi USD väärtuses.
CBNi Chris Mitchell viib meid paika, kust algas muistne aardejaht -
Kumrani koobastesse.
1947. a. otsis üks beduiini karjus Kumrani künkail oma kadunud sikku.
Ta viskas kivi ühte koopasse, lootes nii sealt kadunud looma välja ajada.
Kuid kostis hoopis puruneva savinõu heli, mispeale karjus astus sisse
ja komistas 20. sajandi suurima arheoloogilise leiu -
Surnumere rullraamatute - otsa.
Järgnevail aastail leidsid arheoloogid 11 koobast ja üle 800 Kumrani üriku.
Ent üks rullraamat oli teistest erinev.
See polnud valmistatud pärgamendist, vaid üleni vasest,
ja on ehk ajaloo suurim aardekaart.
Vaskrullil on näidatud kuld- ja hõbenõude peidikud,
mis asuvad üle Iisraeli 60 paigas.
Tänane rahaline väärtus on ligi 3 miljardit USD,
ajalooline väärtus aga hindamatu.
Ainus paik Vana-Iisraelis, kus leidus nii palju varandust, oli juudi tempel.
See oli seotud ülempreestri rõivastega.
Maetud aarete hulk on tohutu, seda on rohkem kui ühel inimesel võib olla,
seda on isegi rohkem kui kogukonnal võib olla.
Need näivad olevat templiaarded.
See on kogukas tõend ajaloost.
Juba tõik, et 1. saj. templi aarded on üles loetud, on imetlusväärne.
Meil polegi paremat teavet nende kohta kui vaskrullile kirjutatu.
See on Kumrani koobas nr. 3, kus rullraamat oli peidus pea 2000 aastat.
Need seal on rullraamatute mahutite jäänused.
Ent enne arheoloogide tulekut oli see täis sodi
kuni nende märkideni üle kogu koopa.
- Kas need ongi märgid? - Kui minna nende järgi siia -
tulge siia, Chris -, siis näete kohta,
kus keegi märkis ära paiga, kust vaskrull leiti - just selle najalt.
Isegi rullide keel on mõistatuslik.
Enamus eksperte dateerib vase vahemikku 25.-75. a. AD,
kuid autor kirjutas heebrea keeles rabide moodi,
mis ei klapi ülejäänud Surnumere rullidega
ja mida 1. sajandil laialdaselt ei kasutatud.
Veelgi mõistatuslikumad on siin-seal leiduvad kreeka tähed.
Vaskrull pidi olema kirjutatud vahetult enne templi hävitamist.
Seega klapib see täiuslikult selootidega, rühma preestritega,
kes püüdsid templit säästa, hoida seda roomlaste eest kuidas vähegi võimalik.
Enne seda, kui nad tapeti, tõid nad asjad siia, koobastesse Kumrani kanti.
Vase peale kirjutamine oli uskumatult tavatu.
Kiri polnud kaunis, see oli kiiruga tehtud.
Miks peaks seda tegema kaunile vasele?
Ainus põhjus kirjutada vasele on tahta seda kaua säilitada,
kuna vask talub ka tulekahjusid.
Mõnd rullil nimetatud peidikut on tänapäeva kaardil lihtne leida,
nagu Jeerikot, Aakori orgu ja Gerisimi mäge.
Teisi on raskem - Saalomoni kanal, kus asub hõbemüntide peidik,
Milham’i kaev, kuhu peideti ülempreestri rõivad,
või Matia hoov, kuhu maeti üle 600 kullast ja hõbedast templinõu.
Rullraamatu juhised meenutavad mõnes mõttes laste aardekaarti.
Kirjas on koopad, hauakambrid, veejuhtmed ja -tiigid ning muud asjad,
mida nemad toona hästi tundsid.
Ehk pandi neile ka varjunimed, nii et ainult siseringi liikmed teadsid,
kuhu minna, mitu sammu astuda,
kus kaevata ja leida sellese paika maetud templiaare.
See eeldab rulli leidjalt mingit eelteadmist neist paigust,
mis on aga ammu unustatud.
See on meie probleem!
Mis siis aardega juhtus?
Arvan, et aare on ikka seal kusagil olemas,
Ehk on õnneotsijad enamuse sellest eri aegadel juba üles leidnud.
Kuid Fawn väidab, et tänapäeva otsija on jäänud ca 2000 aastat hiljaks.
Minu meelest leidsid enamiku, kui mitte kõik, üles roomlased -
mõõgaga ähvardades.
Teame, et Tiituse võidukaarel Roomas
on selgesti näha tähtsamad templis kasutatud mööbliesemed ja pasunad,
mida kanti võidukäigus läbi Rooma väravate Foorumile.
Ja teame ka, et Tiitus ehitas selle sõjasaagi abil Rooma Colosseumi.
Kui ongi mingi aare järel,
siis on see küllap pisku, mida tänane otsija veel võiks leida - me ei tea.
Rulli viimasest reast nähtub, et seni on leidmata veegi suurem aare.
On huvitav, et tegelikult valmistati kaks aardekaarti.
Kirjarulli 64. real on kirjas:
’Kuivanud kaevus Kohlit’is selle üriku koopia seletusega
ja iga viimase kui asja nimetusega.’
Kohlit’i asukoht on teadmata, ja sellest on saanud tänapäeva Eldorado
meie aja arheoloogidele ja aardeküttidele.
Loen siit välja, et see asub enamjaolt Jeeriko ümbruses.
Mitte Jeruusalemma, vaid Jeeriko ümbruses,
lõuna pool ehk kuni Kumranini välja.
Rullraamatu juhtnöörid võivad olla arusaamatud,
kuid selle autorite kavatsus on selge.
Nad kirjutasid tuleviku tarvis, lootes, et rahvas kestab kuidagi edasi
ja viimaks leiab selle vaskrulli
ning taastab elu Juudamaal ja templi kui selle keskpunkti.
See on lootuse ürik.
Põnev! Pärast pausi: tuha elluäratamine!
Näitame põnevat lugu Een-Gedi kirjarulli avastamisest ja taastamisest.
Jääge meiega!
Ostke Pat Robertsoni uus audioraamat 'Karjapoisist kuningaks. Taaveti elu'!
Uurige Piibli ühe lemmiksangari elulugu.
Avastate, kuidas tühisest karjapoisist sai vägev kuningas Iisraelis.
Tema eeskuju võib suunata teie elu.
Taaveti prohvetlik hääl võib tugevdada teie usku.
Tema vaimulik tunnetus võib teid täna tiivustada.
Saate ka teada, kuidas Taavet muutis ajaloo kulgu.
Saate kuulata Pat Robertson’i värskeimat audioraamatut
’Karjapoisist Kuningaks. Taaveti elu’, kui saate CBNi partneriks.
Kaasa saab 10-päevase harduspäeviku
’Jumalale meelepärane mees’ Taaveti psalmide teemal.
Hankige võrratu audioraamat ’Karjapoisist kuningaks. Taaveti elu’
ja harduspäevik ’Jumalale meelepärane mees’ juba täna.
Helistage 1-800-700-7000 või tellige lehelt CBN.com.
Juba saadaval!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:30 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson’iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline.
Näete, mida peate teadma, et elada tervemat elu!
Vaadake Tervet Elu teisipäeva õhtuti kell 20:30 CBNi uudistekanalilt.
Tere tagasi uudistesse!
Aastal 1965 avastati veetoru paigalduse käigus
17-aastane sünagoog Iisraeli kaitsealal Surnumere lähedal.
Varemetest leidsid kaevajad loetamatuks riknenud kirjarullikese.
Vähemalt nii nad arvasid.
Chris Mitchell räägib kogu loo.
Surnumere lähedal kõrbes on Een-Gedi oaas.
Piiblis oli see Taaveti pelgupaik, mis Saalomonigi vaimustas.
Põhja poole jääb Kumran, kus avastati Surnumere rullraamatud,
ja lõuna poole Heroodese kindluse varemed Masada’s.
Täna on Een-Gedi kaitseala, üks Iisraeli kauneimaid rahvusparke
ning ühe erakordse arheoloogilise avastuse paik.
Muistne Een-Gedi asula hävis põlengus 7. sajandil.
Pärast põlengut jäeti asula maha kuni 1970. a.-ni,
mil kaevati välja kohaliku sünagoogi varemed.
Sünagoogist leiti püha paik, bema, kus hoiti Piiblit,
ja see kõik oli põlenud tuhaks.
Ja tuha seest leiti mündihunnik,
samuti menoraa ja palju tuhka,
mida juba toona peeti kirjarulliks - aga see oli puha tuhk.
Kohtueksperdid püüdsid dešifreerida seda kirjarulli,
mis meenutas sigarit.
Ent 1970. a. polnud tehnika veel tasemel.
Viimaks viidi rullraamat Iisraeli Muuseumi.
Aastal 2015 võttis arheoloog Sefi Porath põlenud rulli välja
ja viis ta konserveerijate tiimi juurde, kes töötasid Surnumere kirjarullidega.
Ühel päeval astus ta sellega siia sisse -
see oli veel ühe karbi kaanel kõige oma tuhaga - ja ütles:
Palun skännige see?
Ütlesin: Ärge tehke nalja. See on paljas tuhk.
Ta ütles: Jah, aga öeldi, et teil on selline süsteem.
Ütlesin: On, aga imet ta ei tee. Tuhk ei saa enam ellu ärgata.
Aga sai küll!
Muide, mitte keegi ei puuduta neid rulle, mina ka mitte,
ainult need neli-viis konserveerijat.
Tegime neist kõigist CT-skänni, tomograafia.
Ja juba siis tundus, et kõige paljulubavam oli see söestunud tükk.
Iisraeli tiim saatis 3D-pildid kirjarullist Kentucky Ülikooli,
kus professor Brent Seales rullis digikujutiste haaval
kirjarulli virtuaalselt lahti, ja tõi nähtavale osa tekstist.
45 aasta järel sai pusle viimaks lahendatud.
Ta vaatas ja nägi, et nende kihtide vahelt
oskab ta välja lugeda, välja tõmmata kihi,
mis viimaks osutus 3. Moosese raamatu 1. peatükiks.
Ja seda saab näha, lugeda, tänu sellele seda teamegi.
See on imeline! Mulle on see kõik üsna sümboolne!
Ja mäletan päeva, mil mõistsime, et see on 3. Moosese raamat.
Vaatasime arvutipilti ja ütlesime: Uskumatu!
Ja kirjutasin Brent Seales’ile:
Arva ära, mida oled dešifreerinud, mida oled avastanud!
Een-Gedi rullraamat on vanuselt teine avastatud piiblirull
ja vanim sünagoogist leitud kirjarull.
See rull dateeriti süsinikmeetodil 3.-4. sajandisse.
Miks see õnnestus?
Sest tint, millega Een-Gedi rullile kirjutati, sisaldab ilmselt rauda.
Mõistsime, et Een-Gedi rull on teistsugune,
sest sellel on tinti, mis on loetav,
kuna 3D digikujutisel on näha tindis sisalduv raud.
Eks ole sümboolne, et 3. Moosese raamatu 1. pt. räägib templiohvritest?
Ja kui nüüd mõelda, mis juhtub ohvritega - nad saavad tuhaks.
Ja nüüd me äratame selle tuha ellu.
See oli vahetult enne Tisha B’av’i ehk templi hävitamise päeva.
Nii et kõik oli ülimalt sümboolne!
Tundsime tõelist aukartust!
Nagu oleksime selle tuha uuesti ellu äratanud!
Imeline!
Järgnevalt: molekulaarbioloog ja piibli- teadlane sattusid sõitma ühes bussis.
See viis põneva avastuseni Surnumere kirjarullide DNA põhjal.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont täna kell 20:30 CBNi uudistekanalilt.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Petlemma küngastelt pärit
vahvast poisist
saab Iisraeli kuulsaim kuningas.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku! Juba saadaval!
Tere tagasi uudistesse!
Tänapäeval arvab enamus teadlasi, et Surnumere kirjarullid kirjutas
üle 2000 aasta tagasi ümber esseenide-nimeline juudi rühmitus.
Rullraamatud peideti Kumrani koobastesse Surnumere lähistel
ja avastati aastal 1947.
Nüüd näitavad uued DNA testid, et kõik rullid polnudki pärit Kumranist.
Surnumere rullraamatuid loendatakse, uuritakse ja tõlgitakse tänini,
üle 70 aasta pärast nende avastamist.
Tohutu töö, kuna tükke on kümneid tuhandeid pea tuhande üriku küljest.
Surnumere rullide käekirja analüüs näitab,
et neid kirjutas ümber tervelt 500 erinevat kirjutajat.
Neisse koobastesse on peidetud tuhandeid rulle.
Meie oleme leidnud vaid murdosa nende rullide koguarvust,
mis pandi neisse koobastesse Kumrani lähistel.
Seega on raske uskuda, et nad kõik pärinesid pisikese Kumrani aladelt.
Seda arvamust on nüüd kinnitanud rida teste,
mis on võetud mõnelt neist 2000-aastastest tükkidest.
Kõik algas 2012. a.,
mil üks molekulaarbioloog ja piibliteadlane sattusid ühe bussi peale.
Ja rääkisime teineteisele, mis teadustööd me teeme,
ja leidsime, et oleks vahva teha koostööd ja vaadata, mis välja tuleb.
Professorid Noam Mizrahi ja Oded Rechavi
otsustasid testida mõnel rullitükil olevat DNAd.
Kuid esmalt pidid nad nõusse saama
rulle säilitava ühingu, Iisraeli Muististeameti.
Enne rullidelt proovivõtmiseks loa saamist,
pidime näitama, et on võimalik saada piisavalt ainet.
Nii anti Iisraeli Muististeametist
meile alguses eri rullidelt võetud kleeplint,
ja me analüüsisime sellelt saadud DNAd.
Alles kui näitasime, et on üldse võimalik
saada piisavalt teavet hinnalist materjali hävitamata,
saime hakata tegelema olulisemate ning ehtsate materjalide ja proovidega.
Pärast loa saamist hakkasid nad tööle võimalikult väikeste proovidega.
Rullitükkidelt kraabitakse vaid veidi tolmu, vahel vaid iga tüki tagaküljelt,
sest ei tohi ju kahjustada uskumatult hinnalisi materjale.
Tükkide valiku määras mitu tegurit.
Mind huvitasid muidugi tükid, millega saaks lahendada mõistatusi,
mille üle teadlased on juurelnud nüüd juba palju aastaid.
Püüdsime võtta proove nii piibli- kui muudest tekstidest.
Ja igas sellises grupis püüdsime lahendada põnevaimaid mõistatusi.
Muidugi kavatsesime algul võtta palju enam proove kui lõpuks võtsime.
Ja seda sellepärast,
et Iisraeli Muististeametil on õigus meie valikut muuta.
Me ei saanud võtta proove mitte igast tükist, millest soovisime.
Mõned tükid on lihtsalt nii kohutavas seisus,
et võivad laguneda pelgalt puudutamise peale.
Isegi pisikesed proovid andsid hämmastavaid tulemusi.
Kujutlege, et järjestada saab vaid tolmu rullilt, mis on 2000-aastane,
mille nahk töödeldi pärgamendiks ja mida hiljem hoiti 2000 aastat koopas.
Ent hoolimata saastest, mille tekitasid mitu rulle puudutanud inimest,
leidsime küllalt looma-DNAd, et öelda midagi rullide kohta -
mu meelest märkimisväärne!
Need proovid on vanaajast peale nii palju kannatanud,
et on lihtsalt hämmastav, isegi imeline,
et on säilinud piisavalt geeniainet, et saaksime selle kohta midagi öelda
ja seda ajaloolisse tausta asetada.
Pea kõik testitud proovid olid võetud lambanahast,
v.a. kaks proovi Jeremija raamatust,
mis andsid uurimises kõige põnevamaid tulemusi.
Võtsime proove tükkidelt, millel oli Jeremija neli erinevat ümberkirjutust.
Selle prohvetiraamatu teksti lugu
on üks keerukaimaid heebreakeelse Piibli prohvetiraamatute seas.
Jeremija neli rulli esindavad selle raamatu kolme eri versiooni.
Pikem põhineb masoraa tekstil,
millest lähtub enamus tänapäeva piiblitõlkeid,
lühem põhineb kreekakeelsel Septuagintal,
ja kolmas on kusagil vahepeal.
See tähendab, et Kumrani rahval
olid samaaegselt erinevad Piibli versioonid.
Ja erinevalt tänapäevast, mil meil kõigil on täpselt sama versioon,
olid nad avatud eri versioonidele ja tõlgendustele.
Kuid enim hämmastas tiimi mitte tekst ise, vaid selle kandja.
Algselt arvati, et need eri tükid pärinevad ühelt ja samalt rullilt.
Kuid meie suureks üllatuseks
on kaks rullitükki kirjutatud lambanahale, kaks aga lehmanahale.
Kuna lehmad vajavad rohtu ja vett, ei pidanuks nad Kumrani kõrbes vastu,
seega vähemalt kaks Jeremija raamatu koopiat pärines mujalt.
Me ei saa kindlalt öelda, kas mingi konkreetne kirjarull kirjutati Kumranis,
küll aga võime üsna julgelt öelda, et mõned tükid ei pärinenud Kumranist.
Ja saime ka teada, et Kumranis levinud tekstid olid menukad ka mujal.
Rullraamatu kirjutamine nõuab palju aega ja pingutust.
Ja arvati, et kirjarullid võisid olla pärit
Jeruusalemma templi raamatukogust.
Ja enne kui roomlased juutide mässu maha surusid,
viidi nad siia koopaisse peitu.
Nii arvan, et lahendasime mõned mõistatused,
avastasime uusi mõistatusi, ja, mis kõige tähtsam, nägime,
et meil on veel palju-palju õppida ja uusi mõistatusi avastada.
Me tahaksime lahendada veel mõned muud mõistatused.
Meil on palju soove,
ja eks näe, kui paljusid neist õnnestub meil täita tulevail aastail.
Ja pärast pausi räägime dokfilmi ’Jumala häälekandjad’ loojaga.
Jääge meiega!
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBNi uudiseid!
Sest tõde loeb!
Tööpäeviti kell 17:00 CBNi uudistekanalil.
Petlemma küngastelt pärit
vahvast poisist
saab Iisraeli kuulsaim kuningas.
Vapper sõjamees,
eksinud ja õnnetu mees,
muusika- ja usumees,
missiooni- ja visioonimees,
kuid üle kõige Jumalale meelepärane mees.
Ammutage vaimulikke õppetunde Taaveti uskumatu elu varal
Pat Robertson’i värskeimast audio- raamatust ’Karjapoisist kuningaks’.
Kaasa saab 10-päevase harduspäeviku. Juba saadaval.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitasid üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi uudiste ja CBNi pere kanalitel.
Mõni küsib, kuidas sai Piibli sõnu tuhandeid aastaid nii hoolikalt hoida.
Filmi ’Jumala häälekandjad’ stsenarist ja režissöör Aaron Zimmerman
kõneles CBNi presidendi ja tegevjuhi Gordon Robertson’iga,
kes kirjeldas, kui hoolikalt tänapäeva kirjutajad käsikirju ümber kirjutavad
ja kuidas nad keskenduvad.
Pärisin kalligraafilt ja kirjutajalt: Kuis teil segi ei läinud?
Ühel kirjarullil ei tohtinud ju olla üle kolme vea.
Vigu pidi saama ka parandada; kui mitte, tuli rull matta ja otsast alata.
Pärisin: Kuidas te suutsite?
Ja ta ütles: Kui istun siia seda kirjutama ja kirjutan nt. tähe alef,
mis on heebrea vaste tähele A, siis on mul mõtteis ainult see.
Ma ei mõtle, mida pärast teen, mida söön, kellega kokku saan.
Mõtlen alef'ile, ja sel hetkel on mu elu mõte panna alef kirja.
Usun, et selle on ta pärinud ajaloost, aastatuhandete taguseilt kirjutajailt,
kes samamoodi keskendusid.
Nende jaoks oli Jumala nimi väga püha.
Meie ütleme ka, et Ta on meie jaoks püha,
ent kui on kibe käes, laseme mõnigi kord üle nurga - mis sellest!
Ent nemad võtsid Jumala nime nii tõsiselt,
et jätsid kirjutades Tema nime jaoks lüngad, tühikud.
Ja kui tuli aeg kirjutada Tema nime, pesi kirjutaja end mikva's (vannis),
kastis end üleni vee alla, tuli tagasi, pani selga uued riided,
võttis uue sule, ja, seistes oma rulli ees, kuulutas tühjas toas:
Nüüd hakkan kirjutama Jumala nime!
Ja kirjutades hääldas ta iga tähte: jod, hee, vav, hee.
Ta ei tohtinud seda nime välja öelda, küll aga veerida.
Nii suure hoole ja täpsusega kohtlesid nad Jumala nime.
Nii põnev! Kui soovite vaadata dokfilmi Vana Testamendi saamisloost,
saate lähemat teavet lehelt cbn.com/oracles of God.
Täname vaatamast, ja järgmise nädalani soovime siit stuudiost
nägemist! ja ikka Jumala õnnistust!
Tõlge: Sulev Kivastik